**Ministru kabineta noteikumu projekta “Grozījumi Ministru kabineta 2013.gada 12.novembra noteikumos Nr.1284 “Darbinieku apstarošanas kontroles un uzskaites kārtība”” sākotnējās ietekmes novērtējuma ziņojums**

**(anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projektu mērķis ir normatīvā regulējuma pielāgošana, ņemot vērā SIA “Standartizācijas, akreditācijas un metroloģijas centrs” reorganizēšanu, kuras rezultātā tika izveidot valsts aģentūra “Nacionālais akreditācijas birojs”. |

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru kabineta noteikumu projekts (turpmāk – noteikumu projekts) izstrādāti pēc Ekonomikas ministrijas iniciatīvas pamatojoties uz Ministru kabineta 2017.gada 4.aprīļa sēdē izskatītā informatīvā ziņojumu “Par priekšlikumu sniegšanu par turpmāko rīcību saistībā ar SIA “Standartizācijas, akreditācijas un metroloģijas centrs” reorganizēšanu” (prot.Nr.18 42.§), Ministru kabineta 2017.gada 25.oktobra rīkojumu Nr.603 “Par valsts sabiedrības ar ierobežotu atbildību “Latvijas Nacionālais akreditācijas birojs” pārveides par valsts aģentūru “Latvijas Nacionālais akreditācijas birojs” uzsākšanu” (prot. Nr. 52 1. §), kā arī Ministru kabineta 2018.gada 27.februāra rīkojumu Nr. 70 “Par valsts sabiedrības ar ierobežotu atbildību "Latvijas Nacionālais akreditācijas birojs" pārveidi par valsts aģentūru "Latvijas Nacionālais akreditācijas birojs"(prot.13 36. §). |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2017.gada 4.aprīļa sēdes tika izskatīts informatīvais ziņojums “Par priekšlikumu sniegšanu par turpmāko rīcību saistībā ar SIA “Standartizācijas, akreditācijas un metroloģijas centrs” reorganizēšanu” (prot.Nr.18 42.§), kurš paredz minētās kapitālsabiedrības reorganizācijas gaitu, kuras galarezultātā tiek izveidota valsts aģentūra “Latvijas Nacionālais akreditācijas birojs”, kura turpinās pildīt nacionālās akreditācijas institūcijas funkcijas.Ar Ministru kabineta 2018.gada 27.februāra rīkojumu Nr. 70 “Par valsts sabiedrības ar ierobežotu atbildību "Latvijas Nacionālais akreditācijas birojs" pārveidi par valsts aģentūru "Latvijas Nacionālais akreditācijas birojs"(prot.13 36. §) tika noslēgta valsts sabiedrības ar ierobežotu atbildību "Latvijas Nacionālais akreditācijas birojs" pārveide par valsts aģentūru "Latvijas Nacionālais akreditācijas birojs".Ņemot vērā minēto, SIA “Standartizācijas, akreditācijas un metroloģijas centrs” reorganizāciju ir nepieciešams veikt izmaiņas normatīvajos aktos, kuros ir dotas atsauces uz SIA “Standartizācijas, akreditācijas un metroloģijas centrs” un to struktūrvienībām, lai nodrošinātu normatīvā regulējuma atbilstību aktuālajai situācijai.Šobrīd nacionālās akreditācijas institūcijas funkcijas deleģētas Valsts aģentūrai “Latvijas Nacionālais akreditācijas birojs” un ir noteiktas ar Ministru kabineta 2018.gada 27.februāra noteikumiem Nr. 111 “Valsts aģentūras "Latvijas Nacionālais akreditācijas birojs" nolikums”. Savukārt Ministru kabineta 2008.gada 16.decembra noteikumi Nr.1059 ”Noteikumi par atbilstības novērtēšanas institūciju novērtēšanu, akreditāciju un uzraudzību” (turpmāk – Noteikumi Nr.1059) nosaka, ka valsts aģentūra "Latvijas Nacionālais akreditācijas birojs" ir nacionālā akreditācijas institūcija Parlamenta un Padomes 2008. gada 9. jūlija Regulas (EK) Nr. 765/2008 *ar ko nosaka akreditācijas un tirgus uzraudzības prasības attiecībā uz produktu tirdzniecību un atceļ Regulu (EEK) Nr. 339/93* (turpmāk – Regula) izpratnē un veic atbilstības novērtēšanas institūciju akreditāciju kā arī tiek noteikta atbilstības novērtēšanas institūciju akreditācijas kārtība.Līdz ar iepriekš minēto normatīvo aktu projektos nepieciešams aizstāt SIA “Standartizācijas, akreditācijas un metroloģijas centrs” un to struktūrvienību nosaukumu ar atsauci uz Noteikumiem Nr.1059. Šāda pieeja nodrošinās, ka pie turpmākām institūcijas reorganizācijām nebūs jāprecizē normatīvie akti dēļ institūcijas nosaukuma maiņas.Ekonomikas ministrija ir identificējusi vairākus normatīvos aktus, kuros veikti grozījumi saistībā ar iepriekšminētās institūcijas statusa maiņu un līdz ar to sagatavoti šādi (kopumā 17) noteikumu projekti:1) Grozījumi Ministru kabineta 2015. gada 15. decembra noteikumos Nr.736 “Noteikumi par dabīgo minerālūdeni un avota ūdeni”;2) Grozījumi Ministru kabineta 2014.gada 7.janvāra noteikumos Nr.16 “Trokšņa novērtēšanas un pārvaldības kārtība";3) Grozījumi Ministru kabineta 2014.gada 21.janvāra noteikumos Nr.50 “Elektroenerģijas tirdzniecības un lietošanas noteikumi";4) Grozījumi Ministru kabineta 2014.gada 25.februāra noteikumos Nr.112 “Noteikumi par Eiropas tehnisko novērtējumu";5) Grozījumi Ministru kabineta 2013.gada 2.jūlija noteikumos“Nr.354 “Kosmētikas līdzekļu būtisko prasību nodrošināšanas kārtība";6) Grozījumi Ministru kabineta 2012.gada 21. augusta noteikumos Nr.570 “Derīgo izrakteņu ieguves kārtība";7) Grozījumi Ministru kabineta 2013.gada 12.novembra noteikumos Nr.1284 “Darbinieku apstarošanas kontroles un uzskaites kārtība";8) Grozījums Ministru kabineta 2012.gada 28.februāra noteikumos Nr.145 "Noteikumi par fitosanitāriem pasākumiem un to piemērošanas kārtību koksnes iepakojamam materiālam";9) Grozījums Ministru kabineta 2012.gada 28.februāra noteikumos Nr.152 "Kārtība, kādā Valsts augu aizsardzības dienests veic references laboratorijas funkcijas augu karantīnas organismu un augiem sevišķi bīstamu organismu laboratoriskajā diagnostikā"10) Grozījumi Ministru kabineta 2011.gada 19.aprīļa noteikumos Nr.301 “Noteikumi par azbesta un azbesta izstrādājumu ražošanas radīto vides piesārņojumu un azbesta atkritumu apsaimniekošanu";11) Grozījumi Ministru kabineta 2012.gada 22.maija noteikumos Nr.353 “Ārstniecības iestādēs radušos atkritumu apsaimniekošanas prasības";12) Grozījumi Ministru kabineta 2012.gada 10.jūlija noteikumos Nr.491 “Noteikumi par augu aizsardzības līdzekļu lietošanas iekārtām;13) Grozījumi Ministru kabineta 2012.gada 24.jūlija noteikumos Nr.518 “Augu šķirnes saimniecisko īpašību novērtēšanas noteikumi"; 14) Grozījumi Ministru kabineta 2011.gada 12.jūlija noteikumos Nr.563 “Noteikumi par īpašiem ierobežojumiem un aizliegumiem attiecībā uz darbībām ar ozona slāni noārdošām vielām un fluorētām siltumnīcefekta gāzēm"; 15) Grozījumi Ministru kabineta 2010.gada 3.augusta noteikumos Nr.724 “Dzelzceļa tehniskās ekspluatācijas noteikumi";16) Grozījumi Ministru kabineta 2010.gada 31.augsusta noteikumos Nr.818 “Noteikumi par veterinārajām prasībām govju, cūku, aitu, kazu un zirgu sugas dzīvnieku embriju un olšūnu un zirgu, aitu un kazu sugas dzīvnieku spermas apritei, kā arī embriju transplantācijas uzņēmumu, spermas sagatavošanas centru un spermas uzglabāšanas centru reģistrācijas kārtību";17) Grozījumi Ministru kabineta 2010.gada 14.decembra noteikumos Nr.1117 “Bioeļļas kvalitātes prasības un mežizstrādes darbos izmantojamo griezējinstrumentu eļļošanai lietojamās bioeļļas izmantošanas un kontroles kārtība";Vienlaikus, lai nodrošinātu skaidrāku noteikumu normu piemērošanu un pietuvinātu tās kopējai Eiropas Savienības tiesību sistēmai akreditācijas jomā, Noteikumu projektos tiek aizstāta atsauce uz atbilstības novērtēšanas institūciju akreditācijas standartiem. Ņemot vēra, ka akreditāciju nacionālā akreditācijas institūcija veic atbilstoši Regulai un tās piemērojamajiem standartiem, nav nepieciešams standartus dublēt Noteikumu projektos. No atsevišķiem noteikumiem tiks dzēstas prasības attiecībā uz piebildi, ka akreditētās institūcijas ir publicētas nacionālās akreditācijas institūcijas mājas lapā, jo šāda prasība jau ir iekļauta Noteikumos Nr.1059Tā kā pašlaik vairākos noteikumos minētie nosacījumi attiecībā uz to, ka Ekonomikas ministrija publicē paziņojumus “Latvijas Vēstnesī” ir neaktuāli, tad attiecīgajos noteikumos tiks veikti redakcionāli precizējumi.Papildus ņemot vērā Vides aizsardzības un reģionālās attīstības ministrijas izteikto iebildumu noteikumu projektā iekļautas prasības attiecībā uz darbinieku apstarošanas dozas limitiem saskaņā ar Padomes 2013. gada 5. decembra direktīvā 2013/59/Euratom, *ar ko nosaka drošības pamatstandartus aizsardzībai pret jonizējošā starojuma radītajiem draudiem* noteiktajiem limitiem. |
|  3. | Projekta izstrādē iesaistītās institūcijas un publiskas personas kapitālsabiedrības |  Ekonomikas ministrija |
|  4. | Cita informācija | 2018.gada 16.aprīlī saņemta vēstule no AS “Sadales tīkls” par priekšlikumiem attiecībā uz grozījumiem Ministru kabineta 2014.gada 21.janvāra noteikumos Nr.50 “Elektroenerģijas tirdzniecības un lietošanas noteikumi". Tā kā minētie priekšlikumi ir apjomīgi un skar nozīmīgus elektroenerģijas tirgus jautājumus, tad dotajā brīdī šie priekšlikumi noteikumu projektā nav iekļauti.2018.gada 21.jūnija Valsts sekretāru sanāksmē (Prot. Nr.24 24.§) atbalstīts ierosinājums, lai mazinātu normatīvismu un iedibinātu vienotu praksi gadījumos, kad tiek veiktas izmaiņas institūcijas nosaukumā, precīzu institūcijas nosaukumu minēt vienā normatīvajā aktā, bet citos saistītajos normatīvajos aktos – aprakstošu nosaukumu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nacionālā akreditācijas institūcija (valsts aģentūra “Nacionālais akreditācijas birojs”) un atbilstības novērtēšanas institūcijas. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Administratīvo izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  1. | Saistītie tiesību aktu projekti | Projekts šo jomu neskar |
|  2. | Atbildīgā institūcija | Ekonomikas ministrija |
|  3. | Cita informācija | Nav |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām**

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Padomes 2013. gada 5. decembra direktīva 2013/59/Euratom, ar ko nosaka drošības pamatstandartus aizsardzībai pret jonizējošā starojuma radītajiem draudiem un atceļ Direktīvu 89/618/Euratom, Direktīvu 90/641/Euratom, Direktīvu 96/29/Euratom, Direktīvu 97/43/Euratom un Direktīvu 2003/122/Euratom |
| A | B | C | D |
| **Direktīvas 2013/59/Euratom:** |
| 9.panta 3. punkta a) apakšpunkts | 25.2. punkts | Ieviests pilnībā | Neparedz stingrākas prasības |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav. |

 |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar, jo grozījumi noteikumu projektos nemaina pastāvošo tiesiskā regulējuma kārtību un neparedz jaunas politiskās iniciatīvas |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Nacionālā akreditācijas institūcija (valsts aģentūra “Nacionālais akreditācijas birojs”) |
|  2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmēs nacionālās akreditācijas institūcijas funkciju un uzdevumu apjomu.  |
|  3. | Cita informācija | Nav |

Ministru prezidenta biedrs,

ekonomikas ministrs A. Ašeradens

Vīza:

Valsts sekretārs Ē.Eglītis

Stiebre, 67013019

Anda.Stiebre@em.gov.lv